
«L'empestat», de Jordi Oriol. Direcció: Xavier Albertí. Interpretació: Jordi Oriol i Carles Pedragosa.Escenografia: Alex Aviñoa i Sílvia Delagneau. Construcció de l’escenografia: Dani Poy. Vestuari: Sílvia Delagneau. Disseny d’il·luminació: Alex Aviñoa. Disseny de so: Roc Mateu. Ajudant de direcció: Albert Arribas. Producció executiva: Neus Oriol i Dani López-Orós. Producció Indi Gest: Helena Font. Vídeo: Estudi Carmel. Una producció d’Indi Gest, l’Oficina de Suport a la Iniciativa Cultural (OSIC) i Temporada Alta Girona/Salt - Festival de Tardor de Catalunya. Amb la col·laboració de l’Auditori de Sant Martí, l’Auditori Atrium de Viladecans i el Grec 2016 Festival de Barcelona. Projecte En Residència, organitzat per l’Institut de Cultura de Barcelona i el Consorci d’Educació de Barcelona conjuntament amb la Sala Beckett / Obrador Internacional de Dramatúrgia. La Seca Espai Brossa, Barcelona. Del 7 al 24 de juliol.

L'incipient do de la paraula
L'empestat és la segona part del còctel Camus-Shakespeare combinat i agitat per Xavier Albertí (direcció) i Jordi Oriol (text) a La caiguda d'Amlet. Han canviat els textos mantenint l'energia juganera de l'experiment. Sota una incessant pluja Gabriel-Ariel (Carles Pedragosa) i Ivan-Caliban (Jordi Oriol) s'enfronten a la seva nova situació d'éssers alliberats a l'illa abandonada per Pròsper.
Una llibertat acompanyada per l'incipient do de la paraula. ¿O és una condemna pòstuma? En qualsevol cas el combat per dominar-la és el cor d'aquest estimulant invent en què a més es cola, juntament amb una sonata tempestuosa de Beethoven, l'existencialisme clownesc de Beckett. Potser aquesta parella no esperi per sempre Godot però també s'enfronten al gran estupor enmig d'un bassal d'aigua recollit a la panxa d'un piano de cua.

Juan Carlos Olivares, Time Out Barcelona, 11 juliol 2016

«L’empestat», una excel·lent joguina escènica

La caiguda d’Amlet va sortir molt bé, ara fa vuit anys. I repeteixen amb L’empestat. Jordi Oriol com a autor i intèrpret i Xavier Albertí com a director han creat una altra joguina escènica basada en el llenguatge, el ritme, la gramàtica i, a la fi, el joc. Si en el primer versionaven Hamlet, ara és l’última obra de Shakespeare, La tempesta, i si aquella estava travessada per La caiguda, aquesta ho està amb La pesta, ambdues d’Albert Camus. En aquesta ocasió, a Oriol l’acompanya un estupend pianista-actor, Carles Pedragosa, amb qui el director entronca el treball amb les avantguardes històriques. Per il·lustrar-los sobre com es juga amb les paraules, sigui dividint-les o creant neologismes si la rima ho necessita, els direm que Jordi Oriol és Caliban, o sia, el pobre indígena esclavitzat per Pròsper, i que l’esperit empresonat d’Ariel aquí es diu Gabriel.

No hi busquin, però, gran argument ni confrontacions de personatges, en aquesta mostra d’enginy sil·làbic, perquè el goig està en el joc, tot i que s’aprofitin amb tota llibertat alguns fragments de les obres citades i el discurs tingui un rerefons gamberro, cabareter, que toca qüestions que ens resulten properes. ¿O hauria de dir pròsperes? I és que el desgraciat Caliban parla de com aquell bruixot i aquell llenguatge que no coneixia van pertorbar la seva harmonia i van sotmetre la seva llibertat. I cal explicar-ho, perquè se sàpiga.

Un text endimoniat com el vol d’un rat-penat i de sorprenent posada en escena amb pluja constant i un piano fent d’aigüera, com si Albertí s’hagués anticipat a Ivo van Hove i la seva La força oculta, que vam veure fa uns dies. I per embolicar-ho sonorament, la Sonata número 17 de Beethoven anomenada justament La tempestat. Tot plegat una excel·lent partitura escènica suau com la pell d’un gat i divertida com un bon acudit.

Santi Fondevila, ARA, 16 juliol 2016

Deliciosament empastifat

Jordi Oriol ha tornat a fer-ho. Després de caure amb l’ac de (H)amlet s’ha empastifat amb la Tempesta. Se’ns presenta amb Carles Pedragosa per fer la seva (per)versió de Shakespeare i d’Albert Camus, tot ubicant-se sota una pluja suau però inclement, sobre un piano que conté l’oceà que té els dos personatges, el nàufrag i la seva ànima, potser, aïllats del món, com a La pesta, com a La tempestat. No cal saber-ne res, de les històries originals. Igual que amb la música de Beethoven, n’hi ha prou amb deixar-se endur, d’intentar entrar en el bucle de paraules, de figures, de capciosos sentits, d’inassolibles jocs gramaticals que configuren el muntatge. Més que una obra de teatre o un monòleg amb peus és tot plegat un poema visual on el joc de les paraules encaixa a la perfecció amb una escenografia captivadora: un piano, una banqueta, una catifa i aigua, molta aigua, un oceà atrapat. No cal res més per adonar-nos que al davant tenim l’Univers sencer, un univers on tots els detalls tenen el seu pes específic: les animalesques cares del pianista, els estudiadíssims i naturalíssims moviments de les mans, les mirades, l’aigua que vessa... I quan para la pluja, descobrim un escenari nítid, totalment desentelat on les gotes d’aigua que encara bateguen sembla que encaixin en la mètrica del torrent verbal. Tot calculat, sense que ens adonem. Tot, doncs, natural. La coordinació de tots aquests elements fan que L’empestat sigui una obra difícil. Cal pair-la amb gust (gaudir-la, fer-se-la seva) per arribar a una interpretació que aconsegueixi atrapar l’espectador, enlluernar-lo i deixar-lo bocabadat, reflectint en el sentit de les paraules: cap aquí és un Mot, cap allà, un Tom(b)... Els dos actors, posats a les mans de Xavier Albertí, ho aconsegueixen.

Toni Polo, Recomana, 18 juliol 2016

Perversión bajo la lluvia

Por segunda vez, Albertí ha dirigido una obra de Jordi Oriol, L’empestat, un terremoto lexicográfico formidable. Además de autor, Jordi Oriol es, con Carles Pedragosa, uno de los intérpretes singulares de una pieza que bebe con fruición en la última obra que escribió Shakespeare: La tempestad. Con una rebeldía juguetona e irresistible, Oriol ha suprimido la primera “t” del título y así ha surgido el adjetivo que el actor maldito ha querido asumir con una energía frenética e incontinente que contagia a Pedragosa.

Los dos actores de L'empestat son la réplica de los personajes enigmáticos de la comedia del clásico, Calibán y Ariel, si bien fonéticamente permutan sus identidades: Ivan hace de Ariel y Gabriel de Calibán. Ivan-Ariel (Oriol) dice el texto de manera clara y trepidante y se remonta al Génesis para razonar la desdicha del género humano. El lenguaje camina con perversión desesperada. Y como el director ha querido ser fiel al original shakespeariano, “la tormenta” está presente en el espacio dramático, donde llueve desde el principio. Ahora bien, dice Ivan: “Llueven verbos y vocales/ que se me graban dentro/ con pelos y señales” y, enseguida, sin embargo, “Llueven palabras con trampas/ vienen virus verbales”. Y sin embargo el lenguaje envenenado, subvertido, fluye con fuerza misteriosa dibujando una colosal desventura humana, calidoscópica. Los virus, La peste camusiana, atrapan también a Gabriel-Calibán (Pedragosa), actor y buen músico que intenta en vano tocar la Sonata n.º 17 de Beethoven, La tempestad, que se le descarría tras pocos compases. Entre una humedad creciente —el piano de cola hecho una piscina— los actores realizan una exhibición de recursos técnicos precisos y, también, de una generosidad y profesionalidad irreprochables. Parece evidente la mano sabia y divertida de Albertí religando todas las virtudes de un experimento tan audaz como interesante y bien hecho.
Joan-Anton Benach, La Vanguardia, 21 juliol 2016

Jordi Oriol torna a encertar-la

Va donar-se a conèixer al 2007 amb una peça que casava Hamlet amb La caiguda de Camus. La caiguda d'Amlet forçava el llenguatge i aconseguia, entre empentes i rodolons que Hamlet assumís el desesper de l'existencialista francès. Però amb un humor que desarmava. Ara, repeteix l'operació, tot lligant La tempesta de Shakespeare amb La pesta. Xavier Albertí repeteix a la direcció. Durant aquest impàs, Jordi Oriol ha presentat diverses peces sempre construint a partir de l'explosió del llenguatge. Ho va ser amb un humor escatolòlgic i preadolescent (Home-natja, T. Alta, 2010), sobre l'angúnia de l'autor davant del paper en blanc (T-error, TNC, 2012).  Amb el suport del col·lectiu Indi Gest, que lidera, també han emprès altres aventures: com ara posar a escena En comptes de la lletera (T. Alta, 2011).
Jordi Bordes, Recomana, 24 juliol 2016

_______________________________________________________________
